বাগুইআটিতে সরকারি বাসে ভয়াবহ আগুন

কলকাতা: বাগুইআটিতে (Baguihati) সরকারি বাসে ভয়াবহ অগ্নিকান্ড। সল্টলেক থেকে এয়ারপোর্টগামী (Saltlake to Airport Bus) সরকারি এসি বাসে আগুন। কালো ধোঁয়ায় ঢেকেছে গোটা এলাকা। দাউ দাউ করে জ্বলছে গোটা বাস। আগুনে পুড়ে ঝাঁঝরা গোটা বাস। ঘটনাস্থলে পৌঁছেছে দমকল বাহিনী এবং বাগুইআটি থানার পুলিশ। এখনও পর্যন্ত কোনও যাত্রীর হতাহতের খবর মেলেনি। তবে কীভাবে আগুন লাগল তা এখনও স্পষ্ট নয়।

সূত্রের খবর, সোমবার দুপুর ২টো নাগাদ বাগুইআটির জোড়া মন্দিরের পাশ দিয়ে যাচ্ছিল একটি সরকারি এসি বাস। আচমকা সল্টলেক থেকে এয়ারপোর্টগামী ওই সরকারি বাসটিতে আগুন লাগে। ধোঁয়া দেখেই চালক এবং কন্ডাক্টর নিচে নেমে আসে। দাউ দাউ করে জ্বলতে থাকে গোটা বাস। ঘটনার খবর পেয়ে তড়িঘড়ি ঘটনাস্থলে পৌঁছয় বাগুইআটি থানার পুলিশ ও দমকলের ২টি ইঞ্জিন। তাঁরা ঘটনাস্থলে পৌঁছে আগুন নিয়ন্ত্রণে আনার চেষ্টা করে।

আরও পড়ুন: নিউ ব্যরাকপুরে চোরকে হাতেনাতে ধরতেই চলল গুলি! দেখুন কী অবস্থা?

পুলিশ সূত্রে খবর, সরকারি বাসে কোনও যাত্রী না থাকায় হতাহতের কোন খবর মেলেনি। কীভাবে আগুন লাগল তা নিয়ে ধোঁয়াশা তৈরি হয়েছে। তবে দমকলের প্রাথমিক অনুমান, শর্ট সার্কিট থেকে আগুন লাগলেও লাগতে পারে। তবে আগুন লাগার সঠিক কারণ খতিয়ে দেখছে পুলিশ।
দেখুন অন্য খবর